PTTGC อ่วม! กำไร Q3/58 ลดลง 84% หลังรายได้จากการขายลดฮวบ
PTTGC อ่วม! กำไร Q3/58 ลดลง 84% มาที่ 1.21 พันลบ. จากเดิม 7.66 พันลบ. หลังราคาน้ำมันดับลดลง ส่งผลให้รายได้จากการขายลดฮวบ ขณะที่ช่วง 9 เดือนแรกมีกำไร 1.58 หมื่นลบ. ลดลง 22% จาก 2.02 พันลบ. เมื่อปีก่อน
9 พ.ย. 2558

บริษัท พีทีที โกลบอล เคมิคอล จำกัด (มหาชน) หรือ PTTGC รายงานผลการดำเนินงานไตรมาส 3/58 สิ้นสุดวันที่ 30 ก.ย.58 (รวมบริษัทย่อย) มีกำไรสุทธิ 1.21 พันล้านบาท หรือมีกำไรสุทธิ 0.27 บาทต่อหุ้น ลดลง 84% จากช่วงเดียวกันของปีก่อนที่มีกำไรสุทธิ 7.66 พันล้านบาท หรือมีกำไรสุทธิ 1.70 บาทต่อหุ้น
ขณะที่ผลการดำเนินงานช่วง 9 เดือนแรกมีกำไรสุทธิ 1.58 หมื่นล้านบาท หรือ 3.51 บาทต่อหุ้น ลดลง 22% จากช่วงเดียวกันของปีก่อนที่มีกำไรสุทธิ 2.02 พันล้านบาท หรือ 4.47 บาทต่อหุ้น
ทั้งนี้ผลการดำเนินงานดังกล่าวที่ลดลง เนื่องจากสภาวะเศรษฐกิจโลกที่ผันผวนและราคาน้ำมันดิบที่ปรับตัวลดลงในไตรมาส 3/2558 ทำให้ผลการดำเนินงานของบริษัทปรับตัวลดลงตามปัจจัยภายนอก ส่งผลให้รายได้จากการขายลดลง